CELEX: C2006/294/03
Language: et
Date: 2006-12-02 00:00:00
Title: Kohtuasi C-377/03: Euroopa Kohtu (esimene koda) 5. oktoobri 2006. aasta otsus — Euroopa Ühenduste Komisjon versus Belgia Kuningriik (Liikmesriigi kohustuste rikkumine — Ühenduste omavahendid — Lõpetamata TIR-märkmikud — Vastavate omavahendite üle kandmata jätmine või ülekandmisega viivitamine)

2.12.2006   
            
            
               ET
            
            
               Euroopa Liidu Teataja
            
            
               C 294/2
            
         Euroopa Kohtu (esimene koda) 5. oktoobri 2006. aasta otsus — Euroopa Ühenduste Komisjon versus Belgia Kuningriik
   (Kohtuasi C-377/03) (1)
   
   (Liikmesriigi kohustuste rikkumine - Ühenduste omavahendid - Lõpetamata TIR-märkmikud - Vastavate omavahendite üle kandmata jätmine või ülekandmisega viivitamine)
   (2006/C 294/03)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: C. Giolito ja G. Wilms)
   
      Kostja: Belgia Kuningriik (esindajad: E. Dominkovits, A. Goldman ja M. Wimmer, advokaat B. van de Walle de Ghelcke)
   Kohtuasja ese
   Liikmesriigi kohustuste rikkumine — Nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ (EÜT L 130, lk 1; ELT eriväljaanne 01/03, lk 169), artiklid 6, 9, 10 ja 11 — Komisjonile omavahendite üle kandmata jätmine või ülekandmisega viivitamine — Raamatupidamiseeskirjade eiramine — Teatavate transiididokumentide (TIR-märkmike) nõuetevastane menetlemine Belgia tolli poolt
   Resolutiivosa
   
               1.
            
            
               Jättes raamatupidamisarvestusse kandmata või kandes viivitusega omavahendid, mis tulenevad nõuetekohaselt lõpetamata TIR-märkmikest, ning kandes need omavahendid A-arvestuse asemel B-arvestusse, mille tagajärjel ei tehtud neid omavahendeid Euroopa Ühenduste Komisjonile kasutatavaks tähtaegselt,
               
                           —
                        
                        
                           keeldudes maksmast intressi Euroopa Ühenduste Komisjonile võlgnetavate summade pealt,
                        
                     
                           —
                        
                        
                           on Belgia Kuningriik rikkunud kohustusi, mis tulenevad nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ — mis alates 31. maist 2000 tunnistas kehtetuks ja asendas sama reguleerimisesemega nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom –, artiklitest 6, 9, 10 ja 11.
                        
                     
         
               2.
            
            
               Jätta ülejäänud osas hagi rahuldamata.
            
         
               3.
            
            
               Mõista kohtukulud välja Belgia Kuningriigilt.
            
         
      (1)  ELT C 264, 1.11.2003.